b'\n_START_ARTICLE_\nMarie Valerie de Austria\n_START_SECTION_\nBiografie\n_START_PARAGRAPH_\nPrin\xc8\x9besa Marie Valerie s-a n\xc4\x83scut la Ofen (Buda) \xc3\xaen Ungaria. \xc3\x8emp\xc4\x83r\xc4\x83teasa Elisabeta a fost \xc3\xaen special ata\xc8\x99at\xc4\x83 de Valerie, care s-a n\xc4\x83scut la zece ani dup\xc4\x83 cel de-al treilea copil al cuplului imperial \xc8\x99i a putut fi crescut\xc4\x83 de \xc3\xaemp\xc4\x83r\xc4\x83teas\xc4\x83 spre deosebire de primii trei copii, care au fost lua\xc8\x9bi de l\xc3\xa2ng\xc4\x83 mama lor dup\xc4\x83 na\xc8\x99tere \xc8\x99i crescu\xc8\x9bi de mama \xc3\xaemp\xc4\x83ratului, Arhiducesa Sofia. Sofia \xc3\xaens\xc4\x83\xc8\x99i i-a scris mamei Elisabetei, Ludovica, "Sisi este complet absorbit\xc4\x83 de dragostea \xc8\x99i grija pentru acest mic \xc3\xaenger irezistibil"._NEWLINE_Ea a fost copilul favorit al Elisabetei \xc8\x99i men\xc8\x9bionat\xc4\x83 cu aciditate de unii curteni drept  "Die Einzige" ("Singurul copil") deoarece Elisabeta \xc3\xaei acorda mai mult\xc4\x83 aten\xc8\x9bie dec\xc3\xa2t fra\xc8\x9bilor ei. Valerie \xc8\x99i-a iubit mama \xc3\xaens\xc4\x83 conform jurnalului ei, de multe ori s-a sim\xc8\x9bit jenat\xc4\x83 \xc8\x99i cople\xc8\x99it\xc4\x83 de concentrarea Elisabetei asupra ei, mai ales pentru c\xc4\x83 ea \xc3\xaens\xc4\x83\xc8\x99i avea un caracter modest \xc8\x99i practic._NEWLINE_O alt\xc4\x83 porecl\xc4\x83 a Valeriei a fost "copilul maghiar", pentru c\xc4\x83 na\xc8\x99terea ei a fost o concesie a Elisabetei, c\xc4\x83reia \xc3\xaei displ\xc4\x83cea intimitatea fizic\xc4\x83 \xc8\x99i sarcina, \xc3\xaen schimbul concilierii lui Franz Joseph cu Ungaria, partea ei favorit\xc4\x83 din Imperiu. Acest proces a culminat cu \xc3\xaencoronarea lor comun\xc4\x83, la Budapesta, la 8 iunie 1867, ca rege \xc8\x99i regin\xc4\x83 a Ungariei. Valerie s-a n\xc4\x83scut nou\xc4\x83 luni mai t\xc3\xa2rziu._NEWLINE_\xc3\x8en mod deliberat a ales Elisabeta Ungaria ca loc de na\xc8\x99tere al copilului; nici un copil regal nu se n\xc4\x83scuse \xc3\xaen Ungaria de secole. Dac\xc4\x83 ar fi fost b\xc4\x83iat, ar fi purtat numele de \xc8\x98tefan, dup\xc4\x83 regele maghiar canonizat. Zvonuri r\xc4\x83uvoitoare au sugerat c\xc4\x83 Valerie a fost de fapt fiica prietenului \xc8\x99i admiratorului Elisabetei, Gyula Andr\xc3\xa1ssy, prim-ministru maghiar. Aceste zvonuri au persistat \xc3\xaen copil\xc4\x83ria Valeriei, care a fost profund r\xc4\x83nit\xc4\x83. Cu toate acestea, ea a sem\xc4\x83nat fizic cu Franz Iosif mai mult dec\xc3\xa2t oricare dintre fra\xc8\x9bii ei, chiar mai mult pe m\xc4\x83sur\xc4\x83 ce a \xc3\xaenaintat \xc3\xaen v\xc3\xa2rst\xc4\x83, \xc8\x99i \xc3\xaen cele din urm\xc4\x83 zvonurile au disp\xc4\x83rut. _NEWLINE_Din cauza atmosferei create, Valerie a dezvoltat o antipatie de-a lungul vie\xc8\x9bii fa\xc8\x9b\xc4\x83 de orice avea leg\xc4\x83tur\xc4\x83 cu Ungaria, exacerbat\xc4\x83 de insisten\xc8\x9ba Elisabetei de a-i vorbi numai \xc3\xaen maghiar\xc4\x83. A fost foarte bucuroas\xc4\x83 c\xc3\xa2nd a primit permisiunea de a vorbi \xc3\xaen german\xc4\x83 cu tat\xc4\x83l ei. Valerie mai vorbea fluent englez\xc4\x83, francez\xc4\x83 \xc8\x99i italian\xc4\x83; \xc3\xaei pl\xc4\x83cea s\xc4\x83 scrie piese de teatru \xc8\x99i poezii \xc8\x99i a fost un artist amator talentat, care s-a bucurat \xc3\xaen special s\xc4\x83 picteze flori. A fost mare sus\xc8\x9bin\xc4\x83toare a Burgtheater din Viena \xc8\x99i a participat la produc\xc8\x9biile sale c\xc3\xa2t mai des posibil.\n_START_SECTION_\nC\xc4\x83s\xc4\x83torie\n_START_PARAGRAPH_\nLa Ischl la 31 iulie 1890, Valerie s-a c\xc4\x83s\xc4\x83torit cu v\xc4\x83rul ei, Arhiducele Franz Salvator. S-au \xc3\xaent\xc3\xa2lnit \xc3\xaen 1886 la un bal \xc3\xaens\xc4\x83 Valerie a a\xc8\x99teptat c\xc3\xa2\xc8\x9biva ani pentru a fi sigur\xc4\x83 c\xc4\x83 sentimentele ei pentru Franz Salvator erau suficient de puternice pentru a face o c\xc4\x83snicie fericit\xc4\x83._NEWLINE_Mul\xc8\x9bi de la curte sperau c\xc4\x83 ea se va c\xc4\x83s\xc4\x83tori cu cineva ca Prin\xc8\x9bul Mo\xc8\x99tenitor al Saxoniei sau Ducele de Braganza mo\xc8\x99tenitorul Portugaliei, \xc8\x99i era deja curtat\xc4\x83 de Prin\xc8\x9bul Alfons al Bavariei._NEWLINE_Elisabeta a declarat c\xc4\x83 Valerie se va putea c\xc4\x83s\xc4\x83tori cu cine va voi inima ei (spre deosebire de ceilal\xc8\x9bi copii ai ei care au f\xc4\x83cut c\xc4\x83s\xc4\x83torii dinastice). Valerie l-a ales pe Franz-Salvator, un prin\xc8\x9b relativ minor din ramura toscan\xc4\x83 a familiei imperiale austriece, care nu avea o avere prea mare, \xc3\xaens\xc4\x83 Elisabeta \xc8\x99i-a sus\xc8\x9binut fiica, a\xc8\x99a cum a promis. Acest lucru a cauzat o ruptur\xc4\x83, pentru o vreme, \xc3\xaentre Valerie \xc8\x99i sora \xc8\x99i fratele ei Prin\xc8\x9bul Rudolf \xc3\xaens\xc4\x83 \xc3\xaen cele din urm\xc4\x83 Rudolf s-a \xc3\xaemp\xc4\x83cat cu c\xc4\x83s\xc4\x83toria c\xc3\xa2nd Valerie \xc8\x99i Franz s-au logodit de Cr\xc4\x83ciun \xc3\xaen 1888._NEWLINE_Valerie a renun\xc8\x9bat la drepturile ei asupra tronului austriac iar nunta a avut loc la 16 iulie 1890 la Hermesvilla. Ceremonia religioas\xc4\x83 a avut loc la 31 iulie \xc8\x99i a fost condus\xc4\x83 de episcopul de Linz, Franz Maria Doppelbauer. Apoi, Valeir \xc8\x99i Franz au plecat \xc3\xaen luna de miere \xc3\xaen Italia, Elve\xc8\x9bia \xc8\x99i Bavaria.\n_START_SECTION_\nUltimii ani\n_START_PARAGRAPH_\nLa \xc3\xaenceput, Valerie \xc8\x99i Franz au locuit la Schloss Lichtenegg (palatul Lichtenegg). La 11 iunie 1895, cuplul a cump\xc4\x83rat Schloss Wallsee, situat pe Dunare, de la proprietarul ei de atunci, Alfred, Duce de Saxa-Coburg-Gotha \xc8\x99i l-a renovat complet. C\xc3\xa2nd renovarea s-a terminat, la 4 septembrie 1897 a avut loc o ceremonie de marcare a mut\xc4\x83rii familiei \xc3\xaen noul palat. _NEWLINE_Marie Valerie a fost cunoscut\xc4\x83 \xc8\x99i iubit\xc4\x83 pentru implicarea ei generoas\xc4\x83 \xc3\xaen eforturile locale de caritate. \xc3\x8en 1900, ea a devenit patroan\xc4\x83 a Crucii Ro\xc8\x99ii, pentru care a fondat spitale \xc8\x99i a str\xc3\xa2ns sume considerabile de bani; de asemenea, ea a fost patroan\xc4\x83 a altor \xc8\x99apte organiza\xc8\x9bii de caritate. \xc3\x8en timpul Primului R\xc4\x83zboi Mondial, ea a creat o cazarm\xc4\x83 spital chiar \xc3\xaen castel \xc8\x99i a ajutat la \xc3\xaengrijirea r\xc4\x83ni\xc8\x9bilor. A fost un catolic devotat, care a petrecut mult timp sprijinind organiza\xc8\x9biile caritabile religioase \xc8\x99i a fost cunoscut\xc4\x83 de oameni drept "\xc3\xaengerul de la Waldsee". _NEWLINE_Valerie a fost foarte afectat\xc4\x83 de suicidul fratelui ei Rudolf la 30 ianuarie 1889 \xc8\x99i de asasinarea mamei ei Elisabeta \xc3\xaen septembrie 1898. Ea \xc8\x99i sora ei Gisela au fost un mare sprijin pentru tat\xc4\x83l lor, \xc3\xaen urma acestor tragedii._NEWLINE_Mariajul Valeriei \xc8\x99i al lui Franz a fost ini\xc8\x9bial armonios, \xc3\xaens\xc4\x83 cu timpul lucrurile s-au schimbat. Franz a avut mai multe aventuri, inclusiv cu prin\xc8\x9besa Stephanie von Hohenlohe (1891-1972), care a fost cunoscut mai t\xc3\xa2rziu ca "prin\xc8\x9besa spion a lui Hitler" pentru activit\xc4\x83\xc8\x9bi de spionaj \xc3\xaenaintea \xc8\x99i \xc3\xaen timpul celui de-Al Doilea R\xc4\x83zboi Mondial. \xc3\x8en 1914, ea a dat na\xc8\x99tere unui fiu cu el, pe nume Franz Joseph, care a fost recunoscut de tat\xc4\x83l s\xc4\x83u \xc3\xaen timp ce Valerie era \xc3\xaenc\xc4\x83 \xc3\xaen via\xc8\x9b\xc4\x83. Valerie a confruntat aceste lovituri cu stoicism, confes\xc3\xa2ndu-se numai \xc3\xaen jurnal._NEWLINE_Dup\xc4\x83 sf\xc3\xa2r\xc8\x99itul Primului R\xc4\x83zboi Mondial, Valerie a recunoscut oficial sf\xc3\xa2r\xc8\x99itul monarhiei habsburgice \xc8\x99i a semnat documentele de renun\xc8\x9bare la toate drepturile la tron pentru ea \xc8\x99i pentru urma\xc8\x99ii ei. Renun\xc8\x9barea i-a permis s\xc4\x83-\xc8\x99i p\xc4\x83streze casa \xc8\x99i bunurile._NEWLINE_Valerie a murit la Schloss Wallsee la 6 septembrie 1924 de limfom. Cu pu\xc8\x9bin timp \xc3\xaenainte de moartea ei, sora ei Gisela a scris \xc3\xaentr-o scrisoare "Trebuie s\xc4\x83 adaug c\xc4\x83 am v\xc4\x83zut-o pe Valerie - pe deplin con\xc8\x99tient\xc4\x83 de starea ei \xc8\x99i a\xc8\x99a cu evlavie accepta, chiar cu bucurie, anticip\xc3\xa2nd plecarea ei iminent\xc4\x83, c\xc4\x83 eu cred c\xc4\x83 o revenire nea\xc8\x99teptat\xc4\x83 de fapt ar dezam\xc4\x83gi-o". A fost \xc3\xaengropat\xc4\x83 \xc3\xaentr-o cript\xc4\x83 din spatele altarului mare al bisericii parohiale din Sindelburg, Austria.'